

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.3 | 2018.gada 15.februārī |

**29.§**

# Par atbalstu Krapes evaņģēliski luteriskajai draudzei

Ogres novada pašvaldība ir saņēmusi Krapes evaņģēliski luteriskās draudzes (turpmāk – draudze) 06.02.2018. iesniegumu (reģistrēts Ogres novada pašvaldībā 06.02.2018., Nr.2-4.3/142), kurā draudze informē par Lauku atbalsta dienesta un Ogres novada pašvaldības atbalstu īstenoto projektu “Vietējas nozīmes arhitektūras pieminekļa “Krapes evaņģēliski luteriskā baznīca” torņa atjaunošana, nodrošinot kultūrvēsturiskā mantojuma saglabāšanu, popularizēšanu un pieejamību”. Draudze informē, ka būvobjektā darbi tuvojas nobeigumam, taču, lai nodotu ekspluatācijā baznīcas torņa konstrukcijas saskaņā ar Ogres novada Madlienas būvvaldes atzinumu, Ogres novada būvvaldes un būvprojekta autora informāciju Krapes evaņģēliski luteriskās baznīcas tornī nepieciešams uzstādīt zibens novedēju un veikt ugunsdrošības pasākumus. Draudze ir veikusi tirgus izpēti minēto pasākumu izmaksām un lūdz Ogres novada pašvaldību rast iespēju segt minēto aktivitāšu izmaksas 11 570,22 EUR apmērā no Ogres novada pašvaldības budžeta.

# Noklausoties Ogres novada pašvaldības centrālās administrācijas “Ogres novada pašvaldība” Infrastruktūras veicināšanas nodaļas vadītājas Aijas Romanovskas ziņojumu un pamatojoties uz likuma “Par pašvaldībām” 15.panta pirmās daļas 5.punktu un 21.panta pirmās daļas ievaddaļu,

**balsojot: PAR –** 11 balsis (G.Sīviņš, J.Iklāvs, J.Laizāns, J.Laptevs, S.Kirhnere, A.Mangulis, Dz.Mozule, M.Siliņš, J.Latišs E.Bartkevičs, D.Širovs), **PRET –** nav, **ATTURAS –** nav,

Ogres novada pašvaldības dome **NOLEMJ:**

1. Atbalstīt Krapes evaņģēliski luteriskā draudzi projekta “Vietējas nozīmes arhitektūras pieminekļa “Krapes evaņģēliski luteriskā baznīca” torņa atjaunošana, nodrošinot kultūrvēsturiskā mantojuma saglabāšanu, popularizēšanu un pieejamību” papildus aktivitātēs, kas saistītas ar būvobjekta nodošanu ekspluatācijā - zibens novedēja uzstādīšanu un ugunsdrošības pasākumiem.
2. Piešķirt Krapes evaņģēliski luterisko draudzei 11 570,22 EUR (vienpadsmit tūkstoši pieci simti septiņdesmit *euro,* 22 *euro centi*) no pašvaldības 2018.gada budžeta neparedzētajiem līdzekļiem.
3. Uzdot Ogres novada pašvaldības centrālās administrācijas “Ogres novada pašvaldība” Juridiskajai nodaļai sagatavot līgumu par līdzekļu piešķiršanu.
4. Uzdot Ogres novada pašvaldības centrālās administrācijas “Ogres novada pašvaldība” Budžeta nodaļai ieplānot finansējuma piešķiršanu no pašvaldības 2018.gada budžeta līdzekļiem “Izdevumi neparedzētajiem līdzekļiem”.
5. Uzdot Ogres novada pašvaldības centrālās administrācijas “Ogres novada pašvaldība” Finanšu nodaļai organizēt finansējuma pārskaitīšanu.
6. Uzdot Ogres novada pašvaldības centrālās administrācijas “Ogres novada pašvaldība” Infrastruktūras veicināšanas nodaļai informēt Krapes evaņģēliski luterisko draudzi par pieņemto lēmumu.
7. Kontroli par lēmuma izpildi uzdot pašvaldības izpilddirektora vietniekam Pēterim Špakovskim.

(Sēdes vadītāja,

domes priekšsēdētāja vietnieka G.Sīviņa paraksts)

*Lēmums stājas spēkā 2018.gada 16.februārī*